rejauldu/bengali-wikipedia huggingface dataset:
সোনালি মথুরা বা চিনা মথুরা (), (বৈজ্ঞানিক নাম: Chrysolophus pictus)  হচ্ছে গ্যালিফর্মিস বর্গের ফ্যাজিয়ানিডি পরিবারের খুবই সুন্দর একটি পাখি। পশ্চিম চীনের স্থানীয় পাখি তবে যুক্তরাজ্য সহ বিভিন্ন দেশে এ পাখিটি নিয়ে ছাড়া হয়েছে। পৃথিবীর হাতে গোণা সবচেয়ে সুন্দর পাখিদের মধ্যে এ প্রজাতিটি একটি।  বিবরণ লেজসহ সোনালি মথুরার দৈর্ঘ্য ৯০-১০৫ সেমি। চীনদেশের পশ্চিমাঞ্চলীয় পার্বত্য এলাকায় এই পাখি দেখা যায়। যদিও যুক্তরাজ্যের আদিবাসিরা প্রথম এই পাখি তাদের দেশেই আবিষ্কার করে। মাথায় সুন্দর ঝুঁটি যুক্ত এই পাখিটির গায়ে সোনালি, কমলা, লাল, কালো ইত্যাদি অনেক রঙের সমাহার লক্ষ্য করা যায়। সব থেকে উল্লেখযোগ্য বিষয় হলো এদের চকচকে সুন্দর পালকগুলো। গাছ পালার আড়ালে থাকা এই পাখির গায়ে সূর্যের আলোর রোশনাই যে কোনো মানুষের চোখ ধাধিয়ে দেবে।  গ্যালারি  আরও দেখুন  তথ্যসূত্র  বিষয়শ্রেণী:মথুরা বিষয়শ্রেণী:চীনের পাখি বিষয়শ্রেণী:১৭৫৮-এ বর্ণিত প্রাণী বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সভাধ্যক্ষ বা স্পিকার হলেন বাংলাদেশের জাতীয় সংসদের সভা পরিচালক বা প্রিসাইডিং অফিসার।জাতীয় সংসদ বাংলাপিডিয়া তার ভূমিকা অন্যান্য দেশের ওয়েস্টমিনস্টার ধাঁচের সরকারে স্পিকারের ভূমিকার সমতুল্য।   ক্ষমতা ও কাজ  সভাধ্যক্ষ সংসদ অধিবেশনের কাজকর্ম পরিচালনা করেন। তিনি সভার নিয়মশৃঙ্খলা রক্ষা করেন। কোনো সদস্য নিয়মবহির্ভূত আচরণ করলে তাকে সভাধ্যক্ষ বরখাস্ত করতে পারেন। তিনি অনাস্থা প্রস্তাব, মুলতবি প্রস্তাব, নিন্দা প্রস্তাব ও নিয়মানুযায়ী দৃষ্টি-আকর্ষণী বিজ্ঞপ্তি সহ বিভিন্ন প্রস্তাব উত্থাপনের অনুমতি দেন। অধিবেশনে কোন বিষয়টি নিয়ে আলোচনা হবে তাও সভাধ্যক্ষ স্থির করেন।  স্পিকারদের তালিকা   তথ্যসূত্র    বহিঃসংযোগ   স্পীকারের সংক্ষিপ্ত জীবনী  জাতীয় সংসদ  বিষয়শ্রেণী:আইনসভার স্পিকার বিষয়শ্রেণী:জাতীয় সংসদের স্পিকার
বিশ্ব পরিসংখ্যান দিবস হলো পরিসংখ্যান উদযাপনের একটি আন্তর্জাতিক দিবস। জাতিসংঘ-এর পরিসংখ্যান কমিশন সর্বপ্রথম এই দিনটির সূচনা করে।http://unstats.un.org/unsd/wsd/docs/PaulCheungOnWSD.pdf  সর্বপ্রথম ২০১০ সালের ২০ অক্টোবর এটি পালিত হয়। প্রতি পাঁচ বছর অন্তর বিশ্ব পরিসংখ্যান দিবস পালন করা হয়।  ২০১০ সালে বিশ্বের ১০৩টি দেশ জাতীয় পরিসংখ্যান দিবস পালন করে। এই দেশগুলির মধ্যে ৫১টি আফ্রিকান দেশ প্রতি বছর ১৮ নভেম্বর দিনটি যৌথভাবে আফ্রিকান পরিসংখ্যান দিবস হিসাবে উদযাপন করে। ভারতে ২৯ জুন প্রশান্ত চন্দ্র মহলানবীশ-এর জন্মদিনটি জাতীয় পরিসংখ্যান দিবস হিসাবে পালন করা হয়। প্রথম বিশ্ব পরিসংখ্যান দিবসে ২০:১০(২০.১০.২০১০) যুক্তরাজ্যের রয়্যাল স্ট্যাটিস্টিক্যাল সোসাইটি ‘গেটস্ট্যাটস্’ নামে পরিসংখ্যান বিষয়ের উপর সাক্ষরতা অভিযান চালু করে।http://www.getstats.org.uk  পরের বিশ্ব পরিসংখ্যান দিবস ২০২৫ সালের ২০ অক্টোবর পালিত হবে।   তথ্যসূত্র    আরও দেখুন   বিশ্ব পর্যটন দিবস  বিশ্ব পরিবেশ দিবস  বিশ্ব দিবস তালিকা  বিষয়শ্রেণী:অক্টোবর উদ্‌যাপন বিষয়শ্রেণী:আন্তর্জাতিক উদ্‌যাপন বিষয়শ্রেণী:জাতিসংঘের দিবস
২০১৯ সালের ফেব্রুয়ারিতে, ভারতের উত্তর প্রদেশ এবং উত্তরাখণ্ডের দুটি প্রতিবেশী রাজ্যে দূষিত অ্যালকোহল পান করার পরে প্রায় ১০০ জন মারা গিয়েছিল।  আমস্টারডামে, অলিভিয়ার ভ্যান ডের গোয়েস একটি শোক অনুষ্ঠানের অংশ হিসাবে তাদের পরিবেশিত অবৈধ মদ খাওয়ার পরে মারা যান। কর্তৃপক্ষ বলেছে যে তারা বিশ্বাস করে যে দুটি ঘটনার সাথে সম্পর্ক রয়েছে, শোকার্তরা সম্ভবত উত্তরপ্রদেশ থেকে উত্তরাখন্ডে মদ বিক্রি করার জন্য যাত্রা করেছিল।  অবৈধ মদ থেকে মৃত্যু ভারতে সাধারণ, যেখানে দারিদ্র্য এবং ভৌগোলিক বিচ্ছিন্নতা সহ বেআইনিভাবে তৈরি অ্যালকোহল প্রায়শই সেবন করা হয়। বুটলেগাররা মিথানল, একটি বিষাক্ত পদার্থ, যা এন্টিফ্রিজে ব্যবহৃত হয়, এই ধরনের মদ্যে যোগ করার জন্য পরিচিত; এটি পাতন প্রক্রিয়ার ভুলের কারণেও উপস্থিত হতে পারে। ভারতের ন্যাশনাল ক্রাইম রেকর্ডস ব্যুরোর সর্বশেষ পরিসংখ্যান অনুসারে, ২০১৫ সালে ১,৫২২ জন লোক নকল মদ পান করার কারণে মারা গেছে - তাদের প্রায় সবাই পুরুষ।   আরো দেখুন    ভারতে অ্যালকোহল বিষক্রিয়ার তালিকা   তথ্যসূত্র   বিষয়শ্রেণী:ভারতে স্বাস্থ্য বিপর্যয় বিষয়শ্রেণী:ভারতে অ্যালকোহলজনিত মৃত্যু বিষয়শ্রেণী:২০১৯-এ ভারতে বিপর্যয় বিষয়শ্রেণী:অপর্যালোচিত অনুবাদসহ পাতা
ফেনী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ফেনী জেলায় অবস্থিত জাতীয় সংসদের ২৬৬নং আসন।  সীমানা ফেনী-২ আসনটি ফেনী জেলার ফেনী সদর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ জয়নাল হাজারী বাংলাদেশ আওয়ামী লীগ ১৯৮৮জয়নাল আবেদীন জাতীয় সমাজতান্ত্রিক দল (রব) ১৯৯১ জয়নাল হাজারী বাংলাদেশ আওয়ামী লীগ ফেব্রুয়ারি ১৯৯৬   জুন ১৯৯৬ জয়নাল হাজারী বাংলাদেশ আওয়ামী লীগ ২০০১জয়নাল আবেদীন বাংলাদেশ জাতীয়তাবাদী দল২০০৮জয়নাল আবেদীনবাংলাদেশ জাতীয়তাবাদী দল ২০১৪ নিজাম উদ্দিন হাজারী বাংলাদেশ আওয়ামী লীগ ২০১৮ নিজাম উদ্দিন হাজারী বাংলাদেশ আওয়ামী লীগ২০২৪   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নিজাম উদ্দিন হাজারী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ফেনী-২  বিষয়শ্রেণী:ফেনী জেলার জাতীয় সংসদীয় আসন
শারমিন সুলতানা শিরিন (জন্ম ১৯৮৯) একজন বাংলাদেশী মহিলা দাবা খেলোয়াড়।  তিনি একজন মহিলা ফিদে মাস্টার, এবং  দুইবার বাংলাদেশ মহিলা দাবা চ্যাম্পিয়নশিপ জিতেছেন।   কর্মজীবন  ২০০৯ সালে তিনি প্রথমবার জাতীয় মহিলা দাবায় চ্যাম্পিয়ন হন, পরে ২০১৩ সালে ৩৩তম জাতীয় মহিলা দাবা চ্যাম্পিয়নশিপে তিতাস ক্লাবের হয়ে অপরাজিত চ্যাম্পিয়ন হয়েছেন।   তথ্যসূত্র    বহিঃসংযোগ       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০১০ এশিয়ান গেমসের দাবাড়ু বিষয়শ্রেণী:বাংলাদেশী নারী দাবাড়ু
|250px|border|right|১৯৭১ এ বাংলাদেশের পতাকা বাংলাদেশের স্বাধীনতা যুদ্ধ ছিল ১৯৭১ সালে সংঘটিত তৎকালীন পশ্চিম পাকিস্তানের বিরুদ্ধে পূর্ব পাকিস্তানের সশস্ত্র সংগ্রাম, যার মাধ্যমে বাংলাদেশ একটি স্বাধীন দেশ হিসাবে পৃথিবীর বুকে আত্মপ্রকাশ করে। ১৯৭১ সালের ২৬শে মার্চ এই যুদ্ধের সূচনা ঘটে, যখন পাকিস্তানি সামরিক বাহিনী রাতের অন্ধকারে নিরস্ত্র বাঙালির ওপর ঝাঁপিয়ে পড়ে। পঁচিশে মার্চের কালো রাতে পাকিস্তানি সামরিক জান্তা ঢাকায় অজস্র সাধারণ নাগরিক, ছাত্র, শিক্ষক, বুদ্ধিজীবী, পুলিশ হত্যা করে। গ্রেফতার করা হয় ১৯৭০ সালের সাধারণ নির্বাচনে নিরঙ্কুশ সংখ্যাগরিষ্ঠতাপ্রাপ্ত দল আওয়ামী লীগ প্রধান বাঙ্গালীর প্রিয় নেতা বঙ্গবন্ধু শেখ মুজিবুর রহমানকে। গ্রেফতারের পূর্বে ২৬শে মার্চের প্রথম প্রহরে তিনি বাংলাদেশের স্বাধীনতার ঘোষণা দেন। সারাদেশে শুরু হয়ে যায় মুক্তিযুদ্ধ। ইস্ট বেঙ্গল রেজিমেন্ট, ইস্ট পাকিস্তান রাইফেলস, ইস্ট পাকিস্তান পুলিশ, সামরিক বাহিনীর বাঙ্গালী সদস্য এবং সর্বোপরি বাংলাদেশের স্বাধীনতাকামী সাধারণ মানুষ দেশকে মুক্ত করতে গড়ে তোলে মুক্তিবাহিনী। গেরিলা পদ্ধতিতে যুদ্ধ চালিয়ে মুক্তিবাহিনী সারাদেশে পাকিস্তানি হানাদার বাহিনীকে ব্যতিব্যস্ত করে তোলে। মুক্তিযুদ্ধ চলাকালীন সময়ে বাংলাদেশ ভারতের কাছ থেকে অর্থনৈতিক, সামরিক ও কূটনৈতিক সাহায্য লাভ করে। ডিসেম্বরের শুরুর দিকে যখন স্বাধীন বাংলাদেশের জন্ম কেবল সময়ের ব্যাপার মাত্র তখন পাকিস্তান পরিস্থিতিকে ভিন্ন খাতে প্রবাহিত করতে ভারতের বিরুদ্ধে যুদ্ধ ঘোষণা করে।  এভাবে ভারত বাংলাদেশের স্বাধীনতা যুদ্ধে সরাসরিভাবে জড়িয়ে পড়ে। মুক্তিবাহিনী ও ভারতীয় সামরিক বাহিনীর সম্মিলিত আক্রমনে পাকিস্তানের দখলদারী বাহিনীর পতন ত্বরান্বিত হয়। ১৬ই ডিসেম্বর ঢাকার রেসকোর্স ময়দানে পাকিস্তান ৯৩,০০০ হাজার সৈন্যসহ আনুষ্ঠানিকভাবে আত্মসমর্পণ করে। স্বাধীন বাংলাদেশের জন্মের মধ্য দিয়ে পরিসমাপ্তি ঘটে বাংলাদেশের স্বাধীনতা যুদ্ধের।  আরও জানুন...
ইনসাফ - টেল অব লেজেন্ডস ২০২৫ সালের বাংলা ভাষার বাংলাদেশী অ্যাকশন থ্রিলার চলচ্চিত্র। তিতাস কথাচিত্র ও টিওটি ফিল্মসের প্রযোজনায় পরিচালনা করেছেন সঞ্জয় সমাদ্দার এবং গল্প ও চিত্রনাট্য লিখছেন নাজিম উদ দৌলা। মোশাররফ করিম, তাসনিয়া ফারিণ ও শরিফুল রাজ প্রধান চরিত্রে অভিনয় করেছেন।  অভিনয়শিল্পী  ইউসুফ চরিত্রে শরিফুল রাজ  এএসপি জাহান খান চরিত্রে তাসনিয়া ফারিণ  শমসের চরিত্রে মোশাররফ করিম, একজন ডাক্তার  সুশীল শাহীন চরিত্রে মিশা সওদাগর  কানা রশিদ চরিত্রে ডন  ইউসুফের বাবার চরিত্রে ফজলুর রহমান বাবু   চঞ্চল চৌধুরী (বিশেষ উপস্থিতি) নির্মাণ   উন্নয়ন  সঞ্জয় সমাদ্দার ২০২৩ সালে কলকাতার জিৎকে নিয়ে মানুষ নামের সিনেমা বানিয়ে বড়পর্দার পরিচালক হিসেবে নাম লেখান। এরপর তিনি মোশাররফ করিম, তাসনিয়া ফারিণ এবং শরিফুল রাজ ত্রয়ীকে নিয়ে সিনেমা বানানোর প্রস্তুতি নেয়। গণমাধ্যমকে জানান  ইনকিলাব বা ইনসাফ দুইটির মধ্যে একটি চলচ্চিত্রের নাম চূড়ান্ত করা হবে।   চিত্রগ্রহণ  ২০২৫ সালের ফেব্রুয়ারিতে ‘ইনসাফ’-এর চিত্রগ্রহণ শুরু হয়।  প্রচারণা  ২০২৫ সালের ২৫ এপ্রিল প্রথম পোস্টারে শরিফুল রাজের এবং ৪ মে মোশাররফ করিমের চেহারা সংবলিত পোস্টার প্রকাশ করা হয়।  মুক্তি চলচ্চিত্রটি ২০২৫ সালের ৭ই জুন ঈদুল আজহায় বাংলাদেশের প্রেক্ষাগৃহে মুক্তি পায়।    বক্স অফিস  বাংলাদেশের পুরাতন ঐতিহ্যবাহী সিনেমার গান ডিস্ট্রিবিউশন কোম্পানি অনুপম রেকর্ডিং মিডিয়া সিনেমার পাঁচটি গানের ডিজিটাল স্বত্ব ৩০ লাখ টাকায় কিনে নেন।   সমালোচনা  ১১ মে, তাসনিয়া ফারিণ অভিনীত তৃতীয় চরিত্রের পোস্টার উন্মোচনের পর, ২০২৩ সালের কোরিয়ান ছবি কিল বক্সুনের পোস্টার নকল করার অভিযোগে সমালোচনার সম্মুখীন হয়।  তথ্যসূত্র  বহিঃসংযোগ      বিষয়শ্রেণী:সঞ্জয় সমাদ্দার পরিচালিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র
কার্কোট রাজবংশ (৬২৫ − ৮৫৫) ৭ম ও ৮ম শতাব্দীতে ভারতীয় উপমহাদেশের উত্তরভাগের কিছু অংশ সহ কাশ্মীর উপত্যকায় শাসন করেছিল। তাঁদের শাসন রাজনৈতিক সম্প্রসারণ, অর্থনৈতিক সমৃদ্ধি এবং সংস্কৃতি ও পাণ্ডিত্যের কেন্দ্র হিসাবে কাশ্মীরের উত্থানের সময়কাল দেখেছিল।  কার্কোট শাসকগণ তাঁদের রাজত্বে বিষ্ণুর বেশ কয়েকটি মন্দির নির্মাণ করেছিলেন। তবে তাঁরা তাঁদের অধীনে বৌদ্ধধর্মকে বিকাশ লাভ করতে দিয়েছিল। তাঁদের রাজধানীর ধ্বংসাবশেষে স্তূপ, চৈত্য ও বিহার দেখতে পাওয়া যায়। অনন্তনাগ জেলার মার্তণ্ড সূর্য মন্দিরটি ললিতাদিত্য তৈরি করেছিলেন। এটি ভারতের প্রাচীনতম সূর্য মন্দির, এবং সেই সময়ে সবচেয়ে বড় মন্দির চত্বরগুলির মধ্যে একটি ছিল।  অবন্তী বর্মণ ৮৫৫ খ্রিস্টাব্দে কাশ্মীরের সিংহাসনে আরোহণ করেন, উৎপল রাজবংশ প্রতিষ্ঠা করেন এবং কার্কোটা রাজবংশের শাসনের অবসান ঘটান।  তথ্যসূত্র  বিষয়শ্রেণী:৭ম শতাব্দীতে ভারতে প্রতিষ্ঠিত বিষয়শ্রেণী:৯ম শতাব্দীতে ভারতে বিলুপ্ত বিষয়শ্রেণী:কাশ্মীরের ইতিহাস বিষয়শ্রেণী:ভারতের রাজবংশ বিষয়শ্রেণী:হিন্দু রাজবংশ বিষয়শ্রেণী:ভারতের সাম্রাজ্য ও রাজ্য বিষয়শ্রেণী:মধ্যযুগীয় সাম্রাজ্য ও ভারতের রাজ্য
মাইনুল হক, সাধারণত মাইনু নামে পরিচিত, একজন বাংলাদেশী ক্রিকেটার যিনি ১৯৭৬-৭৭ সালে ঢাকায় এমসিসির বিপক্ষে বিখ্যাত ক্রিকেট ম্যাচে বাংলাদেশ দলের হয়ে খেলেছিলেন। পরের মরসুমে, শ্রীলঙ্কার বিপক্ষে তিনি দলের উপ-অধিনায়ক হিসেবে রকিবুল হাসানকে সহায়তা করেছিলেন। তিনি ডানহাতি মিডল অর্ডার ব্যাটসম্যান। তিনি ফরিদপুরে ৩৯ এবং শ্রীলঙ্কার বিপক্ষে চট্টগ্রামে ৪৩ রান করেছিলেন। ১৯৭৮ সালের ফেব্রুয়ারিতে তিনি রকিবুল হাসানের সাথে সেঞ্চুরি জুটি করেছিলেন ভারত থেকে সফরকারী ডেকান ব্লুজদের বিপক্ষে।Hasan Babli. "Antorjartik Crickete Bangladesh". Khelar Bhuban Prakashani, November 1994.   ১ম শ্রেণির ক্যারিয়ার    প্রাথমিক অবসর  মইনুল ১৯৭৮ মৌসুমের পরপরই বিদেশে চলে যান, এভাবে হঠাৎ করেই তার আন্তর্জাতিক ক্যারিয়ার শেষ হয়ে যায়। তার সিদ্ধান্ত নেওয়ার পেছনের মূল কারণটি ছিল সেই সময়কার বাংলাদেশের ক্রিকেট অপেশাদার পর্যায়ে ছিল। এমনকি শীর্ষ ক্রিকেটারদেরও খুব কম বেতন দেওয়া হতো। এঁরা সকলেই অন্যান্য পেশাগত কর্মে জড়িত ছিলেন। মাইনু ছাড়াও আরও কয়েকজন জাতীয় ক্রিকেটার (নজরুল কাদের লিন্টু, নাজিম শিরাজী, আসাদাদুজ্জামান মিশা, নেহাল হাসনাইন, মাত্র কয়েকজনের নাম) ক্রিকেটে কেরিয়ারের থেকে অন্য পেশাকে বেশি গুরুত্ব দিয়েছেন।   ঘরোয়া ক্রিকেট  তিনি তার ঘরোয়া ক্রিকেটের বেশিরভাগ অংশ ঢাকার মোহামেডান স্পোর্টিং ক্লাবের সাথে খেলেছিলেন।   আত্মীয়স্বজন  তার বড় ভাই সেলিম ১৯৭৯ সালে ইংল্যান্ডে আইসিসি ট্রফিতে অংশ নেওয়া বাংলাদেশ ক্রিকেট দলের সদস্য ছিলেন।BanglaCricket: Bangladesh in ICC Trophy, ICC Trophy 1979, Englands  (Retrieved on 2008-9-29)   আরো দেখুন    তথ্যসূত্র   বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার
আনন্দমোহন বসু (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন বাঙালি রাজনীতিবিদ এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক হিন্দুধর্মে  দীক্ষিত হয়েছিলেন।   জীবনী  আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। কিন্তু তার জন্ম হয় ময়মনসিংহেই। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন।আনন্দমোহন বসু - বাংলাপিডিয়া নিবন্ধ; লেখক - সিরাজুল ইসলাম। প্রথম অণুচ্ছেদের নিচ থেকে দ্বিতীয় লাইন ১৮৭৪ সাল থেকে তিনি আইন ব্যবসা শুরু করেছিলেন।   রাজনৈতিক দর্শন  আনন্দমোহন বসু ১৮৮৪, ১৮৯০ এবং ১৮৯৫ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯০৫ সালের বঙ্গভঙ্গের তীব্র বিরোধিতা করেন।   অবদান   ময়মনসিংহ শহরে ময়মনসিংহ ইনস্টিটিউশন নামে বিদ্যালয় স্থাপন করেন (১৮৮৩), বর্তমানে এটি আনন্দ মোহন কলেজ, ময়মনসিংহ নামে পরিচিত এবং তিনি ময়মনসিংহে সিটি কলেজিয়েট স্কুল প্রতিষ্ঠা করেন।।  শিবনাথ শাস্ত্রীর সহযোগিতায় কলকাতায় সিটি স্কুল প্রতিষ্ঠা করেন (১৮৭৯)। এটি এখন আনন্দমোহন কলেজ (কলকাতা) নামে পরিচিত।  কলকাতায় বঙ্গ মহিলা বিদ্যালয় স্থাপনে গুরুত্বপূর্ণ ভূমিকা পালন করেন (১৮৭৬)।   তথ্যসূত্র   বিষয়শ্রেণী:বাঙালি সমাজসেবক বিষয়শ্রেণী:বাঙালি রাজনীতিবিদ বিষয়শ্রেণী:বাংলার নবজাগরণ বিষয়শ্রেণী:১৮৪৭-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯০৬-এ মৃত্যু বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:ময়মনসিংহের ব্যক্তি বিষয়শ্রেণী:বাঙালি হিন্দু বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:বাঙালি আইনজীবী বিষয়শ্রেণী:ব্রাহ্ম বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেসের সভাপতি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:ময়মনসিংহ জেলার ব্যক্তি বিষয়শ্রেণী:ব্রিটিশ ভারতের সমাজকর্মী বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় আইনজীবী বিষয়শ্রেণী:১৯শ শতাব্দীর ভারতীয় আইনজীবী বিষয়শ্রেণী:ভারতীয় শিক্ষায়তনিক বিষয়শ্রেণী:পশ্চিমবঙ্গের ভারতীয় স্বাধীনতা কর্মী
জয়দীপ মুখোপাধ্যায় (জন্ম: ২১ শে এপ্রিল,  ১৯৪২ কলকাতায়)  ভারত থেকে অবসরপ্রাপ্ত পেশাদার টেনিস খেলোয়াড়।  ব্যক্তিগত জীবন জয়দীপ মুখোপাধ্যায় ভারতের স্বাধীনতা সংগ্রামের নেতা চিত্তরঞ্জন দাশের নাতি। তিনি কলকাতার লা মার্টিনেয়ার  থেকে তার বিদ্যালয়ের পড়াশোনা সম্পন্ন করেন।  টেনিস কেরিয়ার  জুনিয়ার্স ১৯৫৯ সালে মুখোপাধ্যায় ভারতীয় জাতীয় জুনিয়ার  চ্যাম্পিয়নশীপ জয় করেন। তারপর তিনি বিদেশে খেলতে শুরু করেন এবং ১৯৬০ সালে উইম্বলডন বয়েজ'স টুর্নামেন্টে রানার-আপ হন।  অপেশাদার / প্রো সফর ইউ.এস. চ্যাম্পিয়নশীপের চতুর্থ রাউন্ডে জয়দীপ মুখোপাধ্যায় আন্তর্জাতিক ব্রেকআউট ১৯৬২ সালে করেছিলেন। ১৯৬৩ ও ১৯৬৪ সালে উইম্বলডনে তিনি চতুর্থ রাউন্ডেই পৌঁছে ছিলেন এবং ১৯৬৫ সালে ফরাসি চ্যাম্পিয়নশীপে চতুর্থ রাউন্ডে পৌঁছান।  ১৯৬৬ সালে জয়দীপ মুখোপাধ্যায়ের সবচেয়ে সফল বছর ছিলো। তিনি আবার ফরাসি চ্যাম্পিয়নশীপ এবং উইম্বলডন চতুর্থ রাউন্ডে পৌঁছে ছিলেন। তিনি ভারতের ডেভিস কাপ দলের সদস্য ছিলেন এবং তিনি ফাইনালে পৌঁছান। ফাইনালে মুখোপাধ্যায় ভারতের একমাত্র রাবার জিতে ছিলেন; তিনি এবং রামানাথন কৃষ্ণান মিলে জন নিউকমবে এবং টনি রোচকে ডাবলসে পরাজিত করেন। তার শিক্ষাদীক্ষার জন্য, মুখার্জীকে ১৯৬৬ সালে অর্জুনা পুরস্কার দেওয়া হয়।  তার কর্মজীবনে, মুখোপাধ্যায় তিনবার এশিয়ান চ্যাম্পিয়নশীপসহ কমপক্ষে ৬ টি শিরোপা জিতেছিল।http://www.mapsofindia.com/who-is-who/sports/jaidip-mukerjea.htmlhttp://www.tennisarchives.com/coureurfiche.php?coureurid=4147  অবসর গ্রহণ মুখার্জী বর্তমানে কলকাতায় তার নামের একটি টেনিস একাডেমী পরিচালনা করেন এবং তিনি সানফিট ওপেন টুর্নামেন্টর পরিচালক হিসেবে দায়িত্ব পালন করছেন এবং ভারতের জন্য ডেভিস কাপের অধিনায়ক হিসেবেও দায়িত্ব পালন করছেন।  একক শিরোনাম(৬) ফলাফলনং.তারিখচ্যাম্পিয়নশীপ পৃষ্ঠতলচূড়ান্ত মধ্যে প্রতিপক্ষ চূড়ান্ত স্কোর বিজয়ী  ১. ১৯৬৬ এশিয়ান চ্যাম্পিয়নশীপ, ক্যালকাটা বিজয়ী ২. ১৯৬৬ জাতীয় চ্যাম্পিয়নশীপ, ভারতবিজয়ী  ৩. ১৯৬৭ পশ্চিম ভারত চ্যাম্পিয়নশীপ, বোম্বাই   বব কারমাইকেল ৫–৭, ৪–৬, ৬–২, ৬–৩, ৬–৩বিজয়ী  ৪. ১৯৬৯ এশিয়ান চ্যাম্পিয়নশীপ, ক্যালকাটা  বিল টাইম  ৬–২, ৬–১, ৬–০বিজয়ী  ৫. ১৯৭০ এশিয়ান চ্যাম্পিয়নশীপ, ক্যালকাটা বিজয়ী  ৬. ১৯৭০ জাতীয় চ্যাম্পিয়নশীপ, ভারত  তথ্যসূত্র  বহিঃসংযোগ Tennis Archives  Jaidip Mukerjea Tennis Academy  বিষয়শ্রেণী:১৯৪২-এ জন্ম বিষয়শ্রেণী:ভারতীয় পুরুষ টেনিস খেলোয়াড় বিষয়শ্রেণী:কলকাতার টেনিস খেলোয়াড় বিষয়শ্রেণী:আর্জুনা পুরস্কার প্রাপক বিষয়শ্রেণী:জীবিত ব্যক্তি
মুহাম্মদ ওমর আল আত্তাস (, ; ৫ আগস্ট ১৯৯৭; মুহাম্মদ আল আত্তাস নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে আত্তাস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  আত্তাস ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।  প্রারম্ভিক জীবন মুহাম্মদ ওমর আল আত্তাস ১৯৯৭ সালের ৫ই আগস্ট তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৯ সালের ৩০শে আগস্ট তারিখে, ২২ বছর ও ২৫ দিন বয়সে, ডান পায়ে ফুটবল খেলায় পারদর্শী আত্তাস ডোমিনিকান প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সংযুক্ত আরব আমিরাত ৪–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে আত্তাস সর্বমোট ৬ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সংযুক্ত আরব আমিরাত  ২০১৯  ৬  ০ ২০২০  ২  ০ ২০২১  ৭  ০ সর্বমোট  ১৫  ০  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:ইউএই প্রো লিগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ওয়াকিং স্ট্রিট হল থাইল্যান্ডের পাতায়া শহরের একটি বিনোদন এবং নিষিদ্ধ পল্লি।  রাস্তাটি একটি দর্শনীয় স্থান, যা বিদেশী এবং থাই নাগরিকদের আকর্ষণ করে, মূলত এর নৈশজীবনের জন্য। ওয়াকিং স্ট্রিট এলাকায় সামুদ্রিক খাবার রেস্তোরাঁ, লাইভ মিউজিক ভেন্যু, বিয়ার বার, ডিস্কোথেক, স্পোর্টস বার, গো-গো বার, নাইটক্লাব এবং হোটেল রয়েছে।   এছাড়াও রাস্তায়, পর্যটকদের প্রায়ই বিভিন্ন ধরনের যৌন অনুষ্ঠান দেখার সুযোগ দেওয়া হয়, উদাহরণস্বরূপ, শো-এর অভিনয়কারীদের মধ্যে যৌন ক্রিয়াকলাপ সহ।   চিত্রশালা    তথ্যসূত্র    বহিঃসংযোগ      বিষয়শ্রেণী:থাইল্যান্ডের নিষিদ্ধ পল্লি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাতায়ার নিকটবর্তী অঞ্চল
পজিটিভ নিউজ একটি গঠনমূলক সাংবাদিকতার ম্যাগাজিন।  এটি স্বাধীন সাংবাদিকতা প্রকাশ করে এবং একটি আরও অনুপ্রেরণাদায়ক সংবাদ মাধ্যম তৈরি করতে সাহায্য করার লক্ষ্য রাখে।    তথ্যসূত্র    বহিঃসংযোগ    ইতিবাচক খবর  গঠনমূলক সাংবাদিকতা প্রকল্প   পজিটিভাস নোটিশ   ইতিবাচক - ইতিবাচক খবর বিষয়শ্রেণী:ইতিবাচক মনোবিজ্ঞান বিষয়শ্রেণী:ত্রৈমাসিক জার্নাল বিষয়শ্রেণী:যুক্তরাজ্যের ত্রৈমাসিক ম্যাগাজিন বিষয়শ্রেণী:জন সাংবাদিকতা বিষয়শ্রেণী:যুক্তরাজ্যের সংবাদ মাধ্যম বিষয়শ্রেণী:ত্রৈমাসিক গবেষণা পত্রিকা
রাজশাহী কেন্দ্রীয় কারাগার হলো বাংলাদেশের রাজশাহী বিভাগের একটি কারাগার। এটি রাজশাহী জেলার পদ্মা নদীর উত্তর তীরে অবস্থিত।  ইতিহাস ১৮৪০ সালে রাজশাহী কারাগার প্রতিষ্ঠিত হয়। ১৯১৪ সালে তৎকালীন ব্রিটিশ আমলে এটিকে কেন্দ্রীয় কারাগার হিসেবে উন্নীত করা হয়।  ১৯৫০ সালের ২৪ এপ্রিল কারাগারে নিম্নমানের খাবার প্রদান ও বন্দি নির্যাতনের প্রতিবাদে অনশন এবং আন্দোলন করার কারণে তৎকালীন জেলা পুলিশ কারাগারের খাপড়া ওয়ার্ডে গুলি চালায়। এতে কমিউনিস্ট পার্টির কয়েকজন সক্রিয় কর্মী নিহত হন। পরবর্তীতে ওয়ার্কাস পার্টি ও অন্যান্য বাম সংগঠনগুলো দিনটিকে স্মরণীয় করে রাখতে ২৪ এপ্রিল খাপড়া ওয়ার্ড দিবস পালন করে থাকে।   অবকাঠামো ও ধারণক্ষমতা রাজশাহী কেন্দ্রীয় কারাগার ৫৪.৯৬১০ একর ভূমির ওপর প্রতিষ্ঠিত। এটির কারাবন্দি ধারণক্ষমতা ১৪৬০ জন, তবে, হাজতি ও কয়েদি মিলিয়ে গড়ে প্রায় ৩৫০০ বন্দি এখানে অবস্থান করে।  এই কারাগারে রয়েছে হাসপাতাল, মসজিদ ও কারা প্রশিক্ষণ একাডেমি। এছাড়াও, কারাবন্দিদের জন্য একাধিক কয়েদি ভবন এবং কারারক্ষী ও কর্মকর্তাদের জন্য পৃথক ভবন রয়েছে। আরও দেখুন  চট্টগ্রাম কেন্দ্রীয় কারাগার  কুমিল্লা কেন্দ্রীয় কারাগার   তথ্যসূত্র   বিষয়শ্রেণী:বাংলাদেশের কারাগার বিষয়শ্রেণী:রাজশাহীর ভবন ও স্থাপনা বিষয়শ্রেণী:১৮৪০-এ প্রতিষ্ঠিত
থাম্ব|ধর্ম এবং রাষ্ট্র ধর্মনিরপেক্ষতাবাদ শব্দটির বিস্তৃত অর্থ রয়েছে।তবে ধর্মনিরপেক্ষবাদ বলতে সাধারণত রাষ্ট্র আর ধর্মকে পৃথকরূপে প্রকাশ করাকে বোঝায়। এক্ষেত্রে রাষ্ট্রকে ধর্ম বা ধর্মীয় রীতিনীতির বাইরে থেকে পরিচালনা করাকে বোঝানো হয়। এক্ষেত্রে রাষ্ট্রের আইন কোন নির্দিষ্ট ধর্মের উপর নির্ভরশীল থাকেনা। এছাড়া ধর্মনিরপেক্ষ রাষ্ট্রে ধর্মীয় স্বাধীনতাকে গুরুত্ব দেওয়া হয়। রাষ্ট্র কোনো ধর্মকেই পক্ষপাত করে না। এই মতবাদ অনুযায়ী, সরকার কোনরূপ ধর্মীয় হস্তক্ষেপ করবে না, কোন ধর্মীয় বিশ্বাসে বিশ্বাসী হবে না এবং কোন ধর্মকে কোন প্রকার অতিরিক্ত সুবিধা প্রদান করবে না।কাউকে ধর্ম পালনে বাধ্য করা হবে না। সকল ধর্মের মানুষ সমান অধিকার ভোগ করবে।  ধর্মনিরপেক্ষ রাষ্ট্রে রাজনৈতিক সিদ্ধান্তগুলো, তথ্য এবং প্রমাণের উপর নির্ভর করবে, কোনো ধর্মীয় বিশ্বাসের উপর নয়। অর্থাৎ বলা যায়, “ধর্ম যার যার রাষ্ট্র সবার”।  রাজনৈতিক ব্যবহারের দিক থেকে বলা হয়, ধর্মনিরপেক্ষতাবাদ হলো ধর্ম এবং রাষ্ট্রকে পৃথক করার আন্দোলন, যাতে ধর্মভিত্তিক আইনের বদলে সাধারণ আইনজারি এবং সকল প্রকার ধর্মীয় ভেদাভেদ মুক্ত সমাজ গড়ার আহ্বান জানানো হয়। থাম্ব|বর্তমানে ধর্মনিরপেক্ষ রাষ্ট্রসমূহ   সংক্ষিপ্ত বিবরণ  thumb|জর্জ জ্যাকব ইলিয়ক “ধর্মনিরপেক্ষতা বা সেকুলারিজম” শব্দটি ১৮৫১ সালে ব্রিটিশ লেখক জর্জ জ্যাকব ইলিয়ক (১৮১৭-১৯০৪) প্রথম ব্যবহার করেন। জর্জ জ্যাকব ধর্মের কোনো রকম সমালোচনা ছাড়া, সমাজে শৃঙ্খলা আনয়নের জন্য তার এই ধর্মনিরপেক্ষতার ধারণা প্রকাশ করেন। তিনি এই মতবাদকে আরো বিস্তৃত করেন এবং বলেন যে “ধর্মনিরপেক্ষতা খ্রীষ্টধর্মের বিরুদ্ধের কেনো মতবাদ নয়। এটি একটি স্বাধীন সত্ত্বা। ধর্মের অস্তিত্ব নিয়ে এটি কোনো প্রশ্ন তোলে না, কিন্তু অন্যদের ধর্মনিরপেক্ষ হতে উৎসাহিত করে।”  বেরি কসমিন যিনি ধর্মনিরপেক্ষতা নিয়ে আরো গবেষণা করেন তিনি এটিকে দুইটি অংশে বিভক্ত করেন। ১। কঠোর ধর্মনিরপেক্ষতা ২। নমনীয় ধর্মনিরপেক্ষতা।   ধর্মনিরপেক্ষ নীতিশাস্ত্র  জর্জ জ্যাকব ১৮৯৬ সালে তার ধর্মনিরপেক্ষতা সম্পর্কিত এক প্রকাশনার ধর্মনিরপেক্ষতাকে নিম্ন লিখিত ভাবে সংজ্ঞায়িত করেছেন: ধর্মনিরপেক্ষতার জীবন, বিশুদ্ধরূপে মানুষের বিবেচনার উপর প্রতিষ্ঠিত, যারা ধর্মের অনির্দিষ্ট বা অপর্যাপ্ত, অবিশ্বস্থ বা অবিশ্বাস্য ধর্মতত্ত্বকে বিশ্লেষণ করেতে ইচ্ছুক তাদের জন্যই এই মতবাদের উৎপত্তি। এর তিনটি মূল ভিত্তি বিদ্যমান, যথাঃ- (১) উন্নয়ন: জীবনকে নৈতিক গুণাবলীর ভিত্তিতে গড়ে তোলা। (২) বিজ্ঞান মানুষের উপলব্ধ। (৩) যে কাজ ভালো তাকে ভালো ভাবে মূল্যায়ন করতে হবে এবং পাথির্ব জীবনের সার্বিক কল্যাণকেই বেশি প্রাধান্য দিতে হবে।   প্রতিষ্ঠানসমূহ  তুরস্কে, সবচেয়ে বিখ্যাত ক্রিয়াশীল ধর্মনিরপেক্ষ প্রতিষ্ঠান হচ্ছে “আতাতুর্ক চিন্তা এসোসিয়েশন” (ADD), যেটি প্রজাতান্ত্রিক প্রতিবাদের জন্য অবদান রাখে এবং তুরস্কের চারটি বৃহৎ শহরে ২০০৭ সালে সমাবেশ করে। সেই সমাবেশে প্রায় বিশ লক্ষ্ মানুষ, যাদের অধিকাংশ নারী, মোস্তফা কামাল আতাতুর্কের ধর্মনিরপেক্ষতা নীতিসমূহকে রক্ষা করার আবেদন জানায়।  ১৮৫১ সালে প্রতিষ্ঠিত ­‘লেইসেস্টার ধর্মনিরপেক্ষ সমাজ’  সবচেয়ে পুরনো ধর্মনিরপেক্ষ সমাজ।   আরও দেখুন   মুক্তচিন্তা  পার্বত্য চট্টগ্রাম সংঘাত  তথ্যসূত্র    অতিরিক্ত পাঠ    বহিঃসংযোগ    Iain Benson"Considering Secularism"  SecularSites  SSRC Blog on Secularism, Religion, and the Public Sphere  বিষয়শ্রেণী:ধর্ম ও রাজনীতি বিষয়শ্রেণী:ধর্ম ও সমাজ বিষয়শ্রেণী:রাজনৈতিক দর্শন বিষয়শ্রেণী:মুক্তচিন্তা বিষয়শ্রেণী:ধর্মনিরপেক্ষতা